Микола Преґун

+Микола Преґун(портрет)НазвискоПепсиНародзени29. авґуста 1946.Умар28. януара 1999.ДержавянствоюгославянскеЯзик творохрускиШколаШтредня машинска школаПериод твореня1965—1998.Жанриґлумец-аматер, режия, орґанизация ТВ програмиПохованиу КоцуреМикола Преґун (*29. авґуст 1946—†28. януар 1999), драмски аматер, ґлумец, режисер, орґанизатор програми на ТВ  Нови Сад.

 Биоґрафия 
Микола Преґун народзени 29. авґуста 1946. року у Коцуре. Оцец Янко и мац Паулина народзена Бесерминї. Микола мал  двох старших братох, Мирослава и  Иринея. 

Микола основну школу закончел у родимим валалє а потим штредню машинску школу. По законченю штреднєй машинскей школи перши роки препровадзел у роботи у фаху. У новембре 1975 року, петнац днї пред тим як почало емитованє ТВ програми у новим студию у Новим Садзе, Микола Преґун Пепси почал робиц у Телевизиї. У ТВ Нови Сад Микола препровадзел полни 12 роки на роботох  орґанизатора програми хтору рихтала Редакция ТВ Нови Сад на руским язику. Тоту роботу охабел  у юнию 1987. року кед ше пошвецел приватней роботи, кратши час у Макарскей у Горватскей, а потим у Коцуре.  

Микола Преґун бул у малженстве зоз Марию родз.Скубан и мали два дзивки, Надежду и Николету. 

 Активносц у култури 
Микола Преґун запаметани медзи приятелями як  комуникативна и вше розположена особа хтора у каждей хвильки зна направиц  добру атмосферу за роботу, пофрантовац, а хтора свою роботу кончела наисце професионално.

Микола Преґун охабел окремни шлїд у драмским аматеризме Коцура як ґлумец  и як режисер. Його схопносц же би скоро до перфекциї креировал гуморстични улоги у театралних представох у Коцуре,  и нєшка ше памета. 

Перши театрални фалат у хторим ґлумел Микола Преґун бул Молиєров Уображени хоротнїк (1972). Ансамбл Дома култури з Коцура пошол з тим фалатом и на републичну смотру театрох Вечари братства у Призрену.Дюра Латяк, 50 роки Драмского меморияла Петра Ризнича Дядї, Завод за културу войводянских Руснацох, НВУ Руске слово и Дом култури Руски Керестур, Нови Сад, 2018, бок 55.

Наступал и у гумористичних прилогох на телевизиї. Микола здобул реноме доброго  ґлумца у франтовлївих театралних фалатох и улогох на ТВ та му то постал бренд так же ше Микола Преґун Пепси зявйовал як гумориста и на фестивалу култури Червена ружа, у радийских  емисийох  На габох музики и гумору як и на Коцурскей жатви. 

Микола Преґун умар 28. януара 1999. року у Коцуре. Поховани є на Руским теметове у Коцуре.

 Микола Преґун режирал тоти театрални фалати: 
Йован Буковчан, Шилька за двох, 1984.

Дьордє Фишер, Ноц за Марию, 1985.

Ґордан Михич, Жовта, 1993.

 Литература 

 Дюра Латяк,  50 роки Драмского меморияла Петра Ризнича Дядї, Завод за  културу войводянских Руснацох, НВУ Руске слово и Дом култури Руски Керестур, Нови Сад, 2018, бок 67.

 Ґрупа авторох, „Управяцки и роботни орґани фестивалаˮ, 30 Червни ружи, НИУ Руске слово, Нови Сад, 1991, бок 141.

 Вонкашнї вязи 
 Slave Santa prikazuje: Život na valalje, Kocur 1983, Po uljicoh Kocura, Mikola Pregun Pepsi], Славе Шанта, Ютюб, октобер 6, 2021

  Гумор з Руского Керестура - ґлумци АРТ Дядя, Маковчань, Ютюб, януар 1, 2016.

 ZABIVAČKI ŠVINJOH - Običaji z tradiciji Rusnacoh u Vojvodini - 1. časc, Маковчань, Ютюб, децембер 11, 2009.

  ZABIVAČKI ŠVINJOH - Običaji z tradiciji Rusnacoh u Vojvodini - 2. časc, Маковчань, Ютюб, децембер 11, 2009.

  ZABIVAČKI ŠVINJOH - Običaji z tradiciji Rusnacoh u Vojvodini - 3. časc, Маковчань, Ютюб, децембер 12, 2009.

 Референци 

Катеґория:Руснаци у Сербиї
Катеґория:Коцурци
Катеґория:Ґлумци аматере
Катеґория:Режисере
Катеґория:29. авґуст
Катеґория:Народзени 1946
Катеґория:28. януар
Катеґория:Умарли 1999